Hjelp, det er juleferie!

Hjelp, det er juleferie! (originaltittel: National Lampoon's Christmas Vacation) er en amerikansk filmkomedie fra 1989 regissert av Jeremiah Chechik og skrevet av John Hughes. Filmen handler om den amerikanske familien Griswold som planlegger en storstilt julefeiring hjemme. Til deres overraskelse dukker også konas søskenbarn opp med mann og familie. I tillegg har de invitert flere andre slektninger. En rekke uforutsette hendelser oppstår. Hovedrollene spilles av Chevy Chase, Beverly D'Angelo, Randy Quaid, Juliette Lewis og Johnny Galecki.

Hjelp, det er juleferie! er den tredje filmen med familien Griswold. Den ble i 1997 etterfulgt av Hjelp, vi må på ferie til Las Vegas!

Handling 
Familien Griswold har startet forberedelsene til en formidabel julefeiring. Denne julen har han planlagt å føre familien tettere sammen. Han inviterer sine egne foreldre, konas foreldre, tante Bethany og Onkel Lewis. Men ting går ikke alltid som planlagt for Clark, Ellen og de to barna deres. Ting kompliseres ytterligere når hans søskenbarn Cahterine og hennes ektemann Eddie, uventet dukker opp. De er et snodig ektepar med to barn og en hund fra Kansas som bor i en bobil.

Om filmen

Anmelderne 
Filmen fikk blandet mottakelse fra anmelderne, noe som gjenspeiles i at den har fått 65 % på Rotten Tomatoes. Den amerikanske filmkritikeren Roger Ebert gav den 2 av 4 stjerner, mens Leonard Maltin gav den 3 av 4.

Både VG, Dagsavisen og Dagbladet gav den terningkast tre.

Økonomi og popularitet 
Den innbrakte $71 millioner på amerikanske kino. 

Filmens produksjonskostnader var på ca $27 millioner.

Annet 
Den ble ikke satt opp på norsk kino, men ble utgitt på video i 1990 av Warner Home Video Norge.

Rollebesetning 
 Chevy Chase : Clark Griswold
 Beverly D’Angelo : Ellen Griswold
 Juliette Lewis : Audrey Griswold
 Johnny Galecki : Russell Griswold
 John Randolph : Clark Wilhelm Griswold Senior
 Diane Ladd : Nora Griswold
 E. G. Marshall : Art Smith
 Doris Roberts : Frances Smith
 Randy Quaid : Eddie Johnson
 Miriam Flynn : Catherine Johnson
 Cody Burger : Rocky Johnson
 Ellen Hamilton Latzen : Ruby Sue Johnson
 William Hickey : Onkel Lewis
 Mae Questel : Tante Bethany
 Sam McMurray : Bill

Referanser

Eksterne lenker 
 

Filmkomedier fra USA
Julefilmer fra USA
Filmer fra 1989
Engelskspråklige filmer
Filmer lagt til Chicago
Oppfølgerfilmer